ΕΛΛΗΝΙΚΗ ΔΗΜΟΚΡΑΤΙΑ
ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ
ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΠΕΛΛΑΣ
ΤΑΧ.Δ/ΝΣΗ: Διοικητήριο Πέλλας - Έδεσσα
ΤΑΧ. ΚΩΔΙΚΑΣ: 58200
ΤΗΛΕΦΩΝΟ: 2381351201
ΗΛ.Δ/ΝΣΗ: grantiper@pella.gr

Δελτίο Τύπου

								Έδεσσα, 21/02/2024

Συνάντηση του κ. Ιορδάνη Τζαμτζή με τον Διοικητή της 2ας Μεραρχίας, κ. Αριστείδη Ηλιόπουλο.

Τον  Διοικητή της 2ας Μηχανοκίνητης Μεραρχίας Πεζικού, Υποστράτηγο Αριστείδη Ηλιόπουλο υποδέχθηκε το πρωί ο Αντιπεριφερειάρχης Πέλλας κ. Ιορδάνης Τζαμτζής, στο γραφείο του στο Διοικητήριο. 
Σκοπός της επίσκεψης του κ. Διοικητή ήταν να συγχαρεί τον κ. Τζαμτζή για την επανεκλογή του στο αξίωμα του Αντιπεριφερειάρχη Πέλλας, να του ευχηθεί καλή συνέχεια στο έργο του και να του χαρίσει αναμνηστικό της 2ας Μεραρχίας. 
Οι κύριοι Τζαμτζής και Ηλιόπουλος συζήτησαν για θέματα που αφορούν στην Πέλλα, με έμφαση στις  φυσικές καταστροφές και τους κινδύνους εξαιτίας ακραίων καιρικών φαινομένων. Άλλωστε η συνεργασία του κ. Αντιπεριφερειάρχη με τον Στρατηγό Διοικητή της 2ας Μεραρχίας, στο πλαίσιο του Συντονιστικού Οργάνου Πολιτικής Προστασίας (ΣΟΠΠ),  είναι πάντα εξαιρετική και εποικοδομητική.